天氣凍，夜晚諗住同阿媽食煲仔飯，點知阿媽主動提議食返上年間羊腩煲。阿媽叫到當然去！6:00到已經有人坐底左，半個鐘左右已經聽見要等到8點先可能有位，好彩我地黎得早！羊腩煲肯定跟個生菜，都唔細籃，兩個人夠哂了。主角羊腩煲到了！除左羊腩仲有荀，馬蹄，冬菇同枝竹。啲料好多，呢煲野起碼要3個人先食得哂。羊肉好淋好入味，一啲騷味都無同埋都好多枝竹，大家唔洗搶。另外叫左杯大檸茶，好大杯，不少於500ml，夠哂飲！